Up-60/96
Natisni
Opravilna št.:
Up-60/96
Datum odločitve:
12. 5. 1999
ECLI:
ECLI:SI:USRS:1999:Up.60.96
Akt:
Ustavna pritožba M. Š. zoper odločbo Ministrstva za finance, Republiške uprave za javne prihodke, Izpostava Metlika, št. 416- D1/95-28 z dne 3. 11. 1995

Ustavna pritožba M. Š. zoper odločbo o zmanjšanju invalidnine
Izrek:
Ustavna pritožba M. Š. zoper odločbo Ministrstva za finance, Republiške uprave za javne prihodke, Izpostava Metlika se zavrže.

Ustavna pritožba M. Š. zoper odločbo o zmanjšanju invalidnine se zavrže.
Evidenčni stavek:
Ker pritožnik vloge, kljub temu, da je bil pozvan k dopolnitvi, ni dopolnil, je Ustavno sodišče ustavni pritožbi zavrglo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 50., 51., 52., 53., 4. al. 1. odst. 55. člen
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
11. 3. 1996
Vrsta odločitve:
sklep
Vrsta rešitve:
zavrženje
Dokument:
US19480
Up-60/96
12. 5. 1999
S K L E P
Ustavno sodišče je v postopku za preizkus ustavnih pritožb M. Š. iz M. na seji senata dne 12. maja 1999
s k l e n i l o :
1. Ustavna pritožba M. Š. zoper odločbo Ministrstva za finance, Republiške uprave za javne prihodke, Izpostava Metlika, št. 416- D1/95-28 z dne 3. 11. 1995 se zavrže.
2. Ustavna pritožba M. Š. zoper odločbo o zmanjšanju invalidnine se zavrže.
O b r a z l o ž i t e v
1. Pritožnik z isto vlogo izpodbija odločbo Ministrstva za finance, s katero je bil zavrnjen njegov zahtevek za izplačilo obresti preveč plačane dohodnine in odločbo o zmanjšanju invalidnine. Pritožnik se ne strinja z navedeno odločbo Ministrstva za finance, saj meni, da bi bilo pošteno, da bi mu za preveč plačan znesek dohodnine izplačali obresti. Izpodbija pa tudi odločbo, s katero mu je bila kot 100% vojaškemu vojnemu invalidu I. skupine zmanjšana invalidnina, s čimer naj bi mu bila storjena velika krivica.
2. Po Zakonu o Ustavnem sodišču (Uradni list RS, št. 15/94 - v nadaljevanju: ZUstS; členi od 50 do 53) se ustavna pritožba lahko vloži zoper posamični akt šele, ko so izčrpana vsa pravna sredstva in v roku 60 dni od dneva vročitve posamičnega akta, zoper katerega je ustavna pritožba mogoča. V ustavni pritožbi je treba navesti posamični akt, ki se spodbija, dejstva, ki pritožbo utemeljujejo, in navesti domnevno kršene človekove pravice in temeljne svoboščine. Ustavni pritožbi je treba tudi priložiti izpodbijani akt in druge listine, na katere se pritožba sklicuje. Podrobneje določa priporočene sestavine vlog Poslovnik Ustavnega sodišča (Uradni list RS, št. 49/98).
3. Ker vloge, ki jo je Ustavno sodišče štelo za dve ustavni pritožbi, zaradi njene pomanjkljivosti ni bilo moč preizkusiti, je bil pritožnik z dopisom z dne 30. 3. 1999, ki ga je prejel 2. 4. 1999, pozvan, naj jo v roku 15 dni ustrezno dopolni. Pri tem ga je Ustavno sodišče opozorilo tudi na posledice nedopolnitve.
4. Ker pritožnik vloge ni dopolnil, je Ustavno sodišče ustavni pritožbi zavrglo.
5. Senat Ustavnega sodišča je sprejel ta sklep na podlagi četrte alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan